Шимборская, Вислава
Вислава Шимбо́рская (; 2-шы июль 1923-шы и, Познань лишнӹш Бнин, кӹзӹт Курник - Краков, 1.02.2012) — поляк поэтесса; 1996-шы ин сӹлнӹшая Нобель премин лауреатшы.

Биографижӹ 
1931-шӹ и годшен Краковышты ӹлен, кышты школым пӹтӓрен. 1945 – 1948-шӹ ивлӓ лошты Ягеллон университетӹштӹ поляк сӹлнӹшая дон социологим тыменьӹн, но пӹтӓрӹде. 1953—1981-шӹ ивлӓн Краковыштыш „Życie Literackie“ (Литература ӹлӹмӓш) газетӹштӹ ӹштен. „Szukam słowa“ («Шамакым кӹчӓлӓм») лӹмӓн пӹтӓриш лӹдышыжым Ш. 1945-шӹ ин сирен. Пӹтӓриш ӹшке лыдыш книгӓжӹ „Dlatego żyjemy“ (Тидӹлӓн ӹленӓ) 1952-шы ин лӓктӹн, кышты эче соцреализм шӱлӹш шижӓлтеш. Жеп изиш эртӹмӹкӹ Ш. ти книгӓштӹш лыдышвлӓжӹм ӹшкеок критикуен дӓ сӓмӹрӹк ивлӓн самынь ӹштӹмеш шотлен. 1980-шы ивлӓн Шимборска Парижӹштӹ полякла лӓкшӹ «Культура» журнал доно кӹлвлӓм кычен, «Солидарностьышты» (Solidarność) ылын дӓ книгӓ лыкшы фирмышты пӓшӓлен. Француз авторвлӓн пӓшӓвлӓштӹм туан йӹлмӹшкӹжӹ сӓрен. Поэзижӹ гишӓн 1996-шы ин сӹлнӹшая Нобель премим пумы.

Техень книгӓвлӓжӹ лӓктӹнӹт 
•	Dlatego żyjemy (1952) 
•	Pytania zadawane sobie (1954) 
•	Wołanie do Yeti (1957) 
•	Sól (1962) 
•	101 wierszy (1966) 
•	Sto pociech (1967) 
•	Wiersze wybrane (1967) 
•	Poezje wybrane (1967) 
•	Wszelki wypadek (1972) 
•	Wielka liczba (1976) 
•	Ludzie na moście (1986) 
•	Poezje: Poems (edycja dwujęzyczna polsko-angielska) (1989) 
•	Lektury nadobowiązkowe (1992) 
•	Koniec i początek (1993) 
•	Widok z ziarnkiem piasku (1996) 
•	Sto wierszy - sto pociech (1997) 
•	Chwila (2002) 
•	Rymowanki dla dużych dzieci (2003) 
•	Dwukropek (2005) 
•	Tutaj (2009) 

Ш
Ш
Ш
Ш